
Родителството често е трудно и комплицирано. Децата имат различен темперамент, в зависимост от множество фактори – биологични, културални, семейни. Техните личностови особености, настроения, поведения и взаимовръзки са повлияни от тяхната заобикаляща среща и  самите родители играят ключова роля в тяхното обкръжение.   Самите родители са въвлечени в ситуацията и понякога им е трудно да разберат обективно поведението на децата си, което може да доведе до стрес и нарушаване на взаимовръзката родител-дете.

Травматични преживявания като раздяла, развод или домашно насилие често „заклещват” децата в родителския конфликт. Загубата на близък от семейството, употребата на алкохол или други субстанции, дори по-„обичайни” семейни кризи водят до тъга и страх и създават много трудности за децата, защото те са будни, открити и чувствителни спрямо стресови ситуации. Децата имат по-малко опит, по-малко умения за справяне и по-малък контрол над заобикалящата среда, съответно и реагират по-силно на събитията. Децата обикновено показват своя дисстрес по индиректен начин като стават по-лесно възбудими – „непослушни”, развиват се нарушения в съня и храненето, личностови промени, физически оплаквания, тревожност, фобии и проблеми в училище.  
Д-р Андреева, психиатър и психотерапевт, работи с деца като използва интегративен подход – това означава, че използва техники и умения от широка гама дисциплини, за да се помогне на детето и неговото семейство да се справят с психологическите проблеми. Фамилното консултиране е метод, чрез който представеният от семейството проблем се обсъжда на терапевтична сесия като се дава друга перспектива върху взаимоотношенията между членовете на семейството; търси се причината за проблема; обсъждат се начините на нзаимодействие, дава се възможност на всички членове да представят своята гледна точка. Консултантът насочва към възможни решения, обучава семейството да промени подходите си, за да се постигне ефективно общуване.

Психотерапевтичните подходи зависят от възраста на детето. В сигурното пространство на психотерапевтичната сесия семейството развива способностите за общуване между членовете, за по-добро разбиране на другия, за развитие на нови умения за справяне и за по-устойчиви семейни взаимовръзки.

Накратко, децата/семействата имат различни проблеми, причините за които често са видни за опитен психотерапевт, който може да помогне да се разбере причината за дадено поведение и да се идентифицират начини са разрешаването.
Какво се случва на сесиите  - след записване се провежда първоначална среща за проучване и дискутиране на проблема. Тя продължава 60 до 90 минути. На тази среща всички имат възможност да задават въпроси и да съгласуват предстоящата психотерапевтична работа. Уточняват се честота на предстоящите срещи и очакваните белези на прогрес. Броят на последващите срещи се определя в зависимост от естеството на проблема. 

Колко струва - 30 лв/сесия
Къде и кога се провеждат сесиите – в Медицински център БРОД, Пловдив, ул. П. Д. Петков 23 ет. 3; 

                                                     вторник и петък от 14 до 18 часа, след предварително записване

